Grua-drapssiktet utleveres til Norge mandag
Jenta var også fra Afghanistan. Etter drapet 12. juni tok mannen med seg parets to år gamle datter og rømte fra Norge. Fire dager senere ble han pågrepet i Italia. Der har han sittet fengslet siden. Vestoppland politidistrikt har lenge ventet på å få ham utlevert fra Italia. Fredag ettermiddag kom beskjeden som politiet har ventet på, skriver Oppland Arbeiderblad. - Vi har fått en formell melding fra italienske myndigheter om at utleveringsbegjæringen er tatt til følge, sier påtalesjef Linn Hilde Fosso i Vestoppland politidistrikt. Politifolk fra Gjøvik drar mandag til Roma for å hente ham. Deretter skal politiet så snart som mulig avhøre ham på norsk jord. - Vi skal høre hva han har å si til det som skjedde på Grua. Han vil få muligheten til å forklare seg. Han vil også bli fremstilt for varetekt innen kort tid, sier Fosso. Norsk barnevern og en bistandsadvokat har hele tiden mens afghaneren har blitt holdt fengslet i Italia, forsøkt å få hans to år gamle datter hjem til Norge. Fredag var det ennå ingen avklaring om hva som skjer med jenta, men Fosso legger til at politiet håper på en snarlig løsning. (©NTB)
En 28 år gammel afghaner som er siktet for å ha drept en 17 år gammel jente på Grua i Oppland, blir mandag utlevert fra Italia til Norge.